Pensacola

Pensacola er en by i Escambia County i Florida hvor den er administrasjonssenter.

Byen hadde i folketellingen i 2000 en befolkning på 56 255 og per 2005 hadde byen 54 055 innbyggere. Men byområdet til Pensacola som består av Escambia og Santa Rosa County er på 439 877 innbyggere.

Pensacola er en havn ved Pensacola Bay som har forbindelse til Mexicogulfen. En stor United States Navy flybase, den første i USA, ligger sørvest for Pensacola, nær Warrington, og er hjemmet til Blue Angels og National Museum of Naval Aviation. Pensacola internasjonale lufthavn ligger ved byen.

Pensacola blir kalt The City of Five Flags («de fem flaggs by») på grunn av de fem flaggene som har vaiet over byen i dens historie: flaggene til Spania, Frankrike, Storbritannia, Amerikas konfødererte stater og USA.

Eksterne lenker 
 

Byer i Escambia County i Florida
Bosetninger etablert i 1559
1559 i Nord-Amerika
Byer i Florida